סאות' פארק

| --- | --- |

 סוגה:  אנימציה למבוגרים קומדיית מצבים סאטירה קומדיה שחורה הומור סוריאליסטי
 יוצרים:  טריי פארקר, מאט סטון 
 כותבים:  טריי פארקר 
 בימוי:  טריי פארקר 
 מדבבים:  טריי פארקר מאט סטון אייזיק הייז (1997–2006) מרי קיי ברגמן (1997–1999) אליזה שניידר (1999–2003) מונה מרשל (2000–הווה) אפריל סטיוארט (2004–הווה)
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  סאות' פארק 
 מספר עונות:  26 (הספיישלים על הקורונה נחשבים לעונה 24 על פי מדריכי הפרקים הרשמיים)
 מספר פרקים:  323 (נכון ל־12 בפברואר 2023) 
 הפקה
 מפיקים בפועל:  מאט סטון, טריי פארקר 
 חברת הפקה:  אולפני סאות' פארק
 הפצה:  קומדי סנטרל, הולו, נטפליקס, HBO Max 
 מוזיקה:  פריימוס 
 אורך פרק:  כ-22 דקות
 שידור
 רשת שידור:  Comedy Central ‏1997–ואילך ViacomCBS ‏2019–ואילך
 רשת שידור בישראל:  ערוץ 2 (קשת): עונות 1–2 ביפ: עונות 1–12 HOT קומדי סנטרל: עונה 13 ואילך נטפליקס: עונות 22–23 האתר הרשמי באנגלית של אולפני הסדרה: עונות 1–26
 פורמט (תמונה):  480i, טלוויזיה בהבחנה רגילה (1997–2008) 1080i, טלוויזיה בהבחנה גבוהה (2009–הווה)
 תקופת שידור מקורית:  13 באוגוסט 1997 – הווה
 קישורים חיצוניים
 אתר אולפני הסדרה הרשמי
 דף התוכנית ב-IMDb
 
סאות' פארק (באנגלית: South Park) היא סדרת טלוויזיה קומית סאטירית מונפשת אמריקאית, שנוצרה על ידי טריי פארקר ומאט סטון, ומשודרת ברשת קומדי סנטרל, בגרסתה המקורית האמריקאית, משנת 1997 ועד היום (2024). הסדרה התפרסמה בעיקר בזכות ההומור השחור המוגזם שלה והגסויות שהיא כוללת, ועל כן על אף דמויותיה (ועקב סאטירה פוליטית ברוב עונותיה האחרונות) – לא-מיועדת לילדים. הסדרה עוקבת אחר הרפתקאותיהם של ארבעה ילדים: סטן מארש, קייל ברופלובסקי, אריק קרטמן וקני מקורמיק. הסדרה התפתחה משני סרטי אנימציה קצרים ובוטים שיצרו סטון ופארקר ב-1992 וב-1995. הסרטון השני עורר התעניינות בתעשייה והוביל ליצירת הסדרה.
הפרק הראשון של הסדרה שודר ב-13 באוגוסט 1997 וזכה ל-98,000 צופים, שהיה אז נתון נמוך וכמעט גרם לביטול הסדרה. מאז שידור הפרק השני של הסדרה, היא זוכה באופן עקבי במדרוג גבוה ולעיתים קרובות מתוארת הסדרה האחראית ל"הצבתה של קומדי סנטרל על המפה"; פרק הפיילוט של הסדרה, "הפלישה לפי הטבעת של קרטמן", הופק באמצעות הנפשת סטופ מושן בעוד שאר הפרקים הופקו בתוכנת מחשב המדמה סטופ מושן. אף על פי שמדרוג הסדרה צנח מאז עונותיה הראשונות, היא עדיין אחת מהמצליחות ביותר של קומדי סנטרל.
הסדרה זוכה במקביל הן לשבחים רבים והן לתגובות שליליות, ובאופן כמעט שנתי פרק מעונתה הנוכחית של הסדרה זוכה בפרס אמי לפרק הטלוויזיה הטוב ביותר. הפופולריות של הסדרה הובילה להפצת סרט קולנוע מונפש באורך מלא בשם "סאות' פארק: גדול יותר, ארוך יותר ולא מצונזר" ביוני 1999 שהיה להצלחה מסחרית עם הכנסות של 83,137,603$. ב-2013 דורגה סאות' פארק על ידי מגזין TV Guide כסדרת האנימציה העשירית הגדולה ביותר בכל הזמנים.
לפי סקר שנערך ברשתות החברתיות בחשבונות השונים של סאות' פארק, הפרק המדורג ביותר של הסדרה עד אז היה "Make love, not Warcraft" (עונה 10, פרק 8).
העונה ה-23 של הסדרה עלתה לשידור ב-25 בספטמבר 2019. על פי מדריכי הפרקים הרשמיים, הספיישלים הטלוויזיוניים על מגפת הקורונה העולמית שיצאו בשנים 2020–2021, נחשבים רשמית לעונה 24. ב-2 בפברואר 2022 עלה לשידור בארצות הברית הפרק הראשון בעונה ה-25.
בישראל, שודרו שתי עונותיה הראשונות של הסדרה בערוץ 2 בזכיינית קשת בשעות הלילה המאוחרות, ובעוד שזכו לרייטינג גבוה בקרב הקהל הצעיר התקבלו גם תלונות מצופי הערוץ על הסדרה. העונה השלישית של הסדרה נרכשה על ידי הזכיינית והייתה אמורה להיות משודרת במתכונת מצונזרת בערוץ 2, במהלך שעות הערב המוקדמות, אך השידור המצונזר בוטל לבסוף והוכרז כי הסדרה תעבור לערוץ ביפ. כאמור מעונתה השלישית עד עונתה ה-12 של הסדרה היא שודרה בערוץ ביפ עד סגירתו, לאחר מכן עברה לערוץ הוט קומדי סנטרל ושם משודרת מאז עונתה ה-13 ועד היום, וכן בשידורים חוזרים של עונות קודמות. רוב פרקי הסדרה זמינים לצפייה ב-HOT VOD, פרט לפרקים 200 ו-201 מעונה 14 שצונזרו, כשבשנת 2019 הסדרה ירדה מהשירות של הוט, אך הועלתה אליו שוב בתחילת שנת 2020.
כל פרקי הסדרה זמינים לצפייה באתר הרשמי באנגלית של אולפני הסדרה, וללא עלות. בשנת 2023 הפכו הפרקים זמינים לצפייה בתחומי ארצות הברית בלבד. אולם בסוף אותה שנה, חזרו הפרקים להיות זמינים לצפייה דרך האתר גם בישראל.
בעבר חלק מעונות הסדרה היו זמינות לצפייה בשירות הסטרימינג "נטפליקס".